Kaninhopping

Kaninhopping er en sport der føreren leder en kanin gjennom en oppmerket bane med hinder. 

Kaninhopping startet i Sverige på 1970-tallet og består av fire offisielle grener: rett bane, kroket bane, lengde og høyde. Innen grenene rett og kroket bane finnes det igjen fire klasser; Lett, middels, vanskelig og elite.

Forbund i Norge 
I Norge finnes det to forbund, NKHLF (Norges Kaninhopperes Landsforbund) og NKHF (Norges kaninhoppeforening).

Norgesmesterskap 
NKHLF arrangerer NM én gang i året. Da er alle grener i klassen elite representert, i tillegg til veteran-klassen. I NKHF arrangeres norgesmesterskap i kaninhopping to ganger i året; Kroket bane og høyde om våren, og rett bane og lengde om høsten.

Grener 
 Rett bane: består av en bane med 8-12 hinder stående rett etter hverandre på linje, kaninene med færrest feil og minst mulig tid vinner klassen
 Kroket bane: består av en bane på 8-12 hinder slik som i rett bane, men her er hindrene stilt opp i en bane med logiske høyre- og venstresvinger. Her er det også sånn at teamet med færrest feil på minst mulig tid vinner. Kroket bane ligner på en sprangbane til hest.
 Lengde: samme hinder hoppes over gjentatte ganger hvor lengden økes for hver runde, kaninene har tre forsøk på å klarere hinderet før den er "ute". Kaninen med lengst hopp vinner.
 Høyde: samme hinder hoppes over gjentatte ganger hvor høyden økes for hver runde, kaninen har også her tre forsøk på å klarere hinderet før den er "ute". Kaninen med høyest hopp vinner.

Referanser

Eksterne lenker
 Norges Kaninhopperes Landsforbund
Norges Kaninhoppforening 
Norges Kaninhoppforening
Informasjon om Norges Kaninhoppforening på nettsidene til Norges Kaninavlsforbund

Dyresport
Kaniner
Sport